શિવરામ ભટ્ટ હરિસિંહ રાજાના રાજપુરોહિત હતા માટે તેમની પાસે પાઠ, પુજા, પારાયણ કરાવતા. શિવરામ ભટ્ટ શ્રીજી મહારાજના આશ્રિત થયા પછી રાજાના આગ્રહથી રાજદરબારમાં ભાગવત પારાયણ કરવા ગયાં. પુસ્તક પૂજા અને વ્યાસ પૂજા કરવા માટે રાજા અને રાણી બન્ને ત્યાં આવ્યાં. એટલે ભટ્ટજીએ નમ્રતાપુર્વક કહ્યું કે રાજાસાહેબ આપ એકલા પુસ્તકનું પૂજન કરો. પરસ્ત્રીનો સ્પર્શનજ થાય. સ્વામિનારાયણના આશ્રિત થયા પછી મારો નિયમ છે. જ્યારે રાજાએ સજોડે જ પૂજા કરવાનો આગ્રહ રાખ્યો ત્યારે ભટ્ટજીએ મક્કમતાપૂર્વક ના પાડી અને જણાવ્યું કે સજોડે પૂજા કરવી હોય તો બીજા બ્રાહ્મણ પાસે પૂજા કરાવો.